stanford-oval/wikipedia huggingface dataset:
จอร์จ ดูปองท์

| พลทหาร จอร์จ ดูปองท์ George Dupont |
| --- | --- |
ชื่อเกิด: ยอด (Yod)
เกิด: ช่วงปี พ.ศ. 2387 - พ.ศ. 2389 อาณาจักรรัตนโกสินทร์ (สยาม)
เสียชีวิต: 18 กรกฎาคม พ.ศ. 2443 อาณาจักรรัตนโกสินทร์
สุสาน: สุสานโปรเตสแตนต์ กรุงเทพมหานคร
รับใช้:  สหรัฐอเมริกา   สยาม
แผนก/สังกัด:  กองทัพสหภาพ  กองทัพสยาม 
ประจำการ: พ.ศ. 2405 - พ.ศ. 2408
หน่วย: กองร้อย B, กรมทหารราบอาสานิวเจอร์ซีย์ที่ 13
การยุทธ์: สงครามกลางเมืองอเมริกา ยุทธการแอนตีแทม  ยุทธการแชนเซลเลอส์วิลล์  ยุทธการเกตตีสเบิร์ก  ยุทธการเรซากา  ยุทธการโคล์บส์ฟาร์ม 
จอร์จ ดูปองท์ (อังกฤษ: George Dupont) หรือชื่อภาษาไทยคือ ยอด  เป็นชาวสยามคนเดียวที่ได้เข้ารวมรบในสงครามกลางเมืองอเมริกา โดยร่วมรบในฐานะทหารของฝ่ายสหภาพ (สหรัฐ) ซึ่งสู้รบกับฝ่ายสมาพันธรัฐอเมริกา นายยอดได้ร่วมรบในยุทธการที่สำคัญ 3 ครั้ง คือ ยุทธการแอนตีแทม ยุทธการแชนเซลเลอรส์วิลล์ และยุทธการเกตตีสเบิร์ก หลังจากที่สงครามกลางเมืองอเมริกันสิ้นสุดลง ฝ่ายสหภาพก็ได้รับชัยชนะ แล้วนายยอดก็เดินทางกลับมาที่สยาม และเข้าทำงานที่หนังสือพิมพ์สยาม วิคลี่ แอดเวอร์ไทเซอร์ อยู่ช่วงหนึ่ง ต่อมา รัฐบาลสยามได้จ้างนายยอดให้เข้าไปทำงานเป็นครูฝึกในกองทัพสยาม หลังจากที่นายยอดออกจากการเป็นครูฝึกแล้ว ก็ได้ผันตัวออกมาเป็นตัวแทนบริษัททำไม้ และออกเดินทางอีกครั้ง ในปี พ.ศ. 2443 นายยอดได้สมรส และเสียชีวิตด้วยโรคหัวใจในปีนั้นเอง ปัจจุบันศพของนายยอดถูกฝังอยู่ที่สุสานโปรเตสแตนต์ กรุงเทพมหานคร
ประวัติ > ชีวิตช่วงต้น

นายยอดน่าจะเกิดในช่วงปี พ.ศ. 2387 - พ.ศ. 2389 แต่จนถึงปัจจุบันก็ยังปรากฎหลักฐานไม่แน่ชัดว่า เกิดในครอบครัวใด มีเชื้อชาติใด และเหตุใดจึงเดินทางไปยังสหรัฐ แต่เอกสารต่างๆ ชี้ให้เห็นว่า นายยอดเป็นคนที่มีการศึกษา จึงเป็นไปได้ว่า นายยอดอาจเคยศึกษากับมิชชันนารีชาวอเมริกันมาก่อน แล้วจึงถูกส่งไปที่สหรัฐ หรือติดตามมิชชันนารีเหล่านั้นกลับไปที่สหรัฐ นายยอดเดินทางไปถึงท่าเรือที่นครนิวยอร์กเมื่อปี พ.ศ. 2402 และไปอาศัยอยู่ที่เมืองเจอร์ซีย์ซิตีในรัฐนิวเจอร์ซีย์ ต่อมา เมื่อสงครามกลางเมืองอเมริกันเริ่มขึ้น นายยอดก็ได้สมัครเข้าร่วมเป็นทหารฝ่ายสหภาพเมื่อวันที่ 12 สิงหาคม พ.ศ. 2405 ในกองร้อย B กรมทหารราบอาสาที่ 13 แห่งนิวเจอร์ซีย์
ประวัติ > การร่วมรบในสงครามกลางเมือง

หลังจากเข้าร่วมกองทหารอาสาแล้ว นายยอดก็ถูกส่งไปรบในสมรภูมิที่สำคัญหลายแห่งในสงคราม นายยอดได้ร่วมรบในยุทธการแอนตีแทม ยุทธการแชนเซลเลอรส์วิลล์ และยุทธการเกตตีสเบิร์กโดยไม่บาดเจ็บมากนัก แต่หลังจากยุทธการเกตตีสเบิร์ก นายยอดก็ล้มป่วย และต้องรักษาตัวอยู่ช่วงหนึ่ง หลังจากหายดี นายยอดก็ได้เข้าร่วมรบอีกครั้งที่ยุทธการเรซากา โดยได้รับบาดเจ็บเล็กน้อย แต่ไม่ต้องเข้ารักษาตัว เมื่อผ่านไปอีกหนึ่งเดือน นายยอดก็ได้รับบาดเจ็บอย่างหนักจากการเข้าร่วมรบในยุทธการโคล์บส์ฟาร์ม และต้องเข้ารักษาตัวอีกครั้ง โดยในระหว่างที่นายยอดกำลังรักษาตัวนั้น สงครามกลางเมืองอเมริกันก็สิ้นสุดลง
ประวัติ > หลังสงครามกลางเมือง

หลังจากหายดีแล้ว นายยอดก็ออกจากราชการทหารที่เมืองลุยส์วิลล์ ในรัฐเคนทักกี ในปี พ.ศ. 2408 โดยได้รับเงินจากรัฐบาลสหรัฐเป็นจำนวน 75 ดอลลาร์ และได้เงินค่าจ้างย้อนหลังอีกจำนวน 64.30 ดอลลาร์ ไม่มีหลักฐานแน่ชัดว่านายยอดได้กลับไปที่เมืองเจอร์ซีย์ซิตี้หรือไม่ แต่ท้ายที่สุดแล้ว นายยอดก็ได้เดินทางต่อไปที่เมืองฟิลาเดลเฟีย แล้วไปทำงานเป็นพนักงานในโรงหล่อ จากนั้น ในปี พ.ศ. 2412 นายยอดก็ได้รับสัญชาติอเมริกันและหนังสือเดินทาง ต่อมา นายยอดได้ออกเดินทางจากสหรัฐ และเดินทางไปประเทศญี่ปุ่นและประเทศจีน ก่อนที่จะเดินทางกลับมาถึงสยามในปี พ.ศ. 2413
หลังจากกลับมาที่สยามแล้ว นายยอดก็เข้าทำงานที่หนังสือพิมพ์สยาม วิคลี่ แอดเวอร์ไทเซอร์ อยู่เป็นช่วงสั้นๆ จากนั้น รัฐบาลสยามได้จ้างนายยอดให้เข้าเป็นครูฝึกในกองทัพ เนื่องจากนายยอดมีประสบการณ์และความรู้ทางด้านการรบ อีกทั้งยังเป็นพลเมืองอเมริกัน นายยอดจึงถูกจ้างในฐานะ "ครูฝึกชาวต่างชาติ" จึงได้รับเงินเดือน 50 ดอลลาร์ ซึ่งถือว่าเป็นเงินเดือนที่สูงมากในสมัยนั้น
นายยอดได้ออกจากการเป็นครูฝึก แล้วผันตัวมาเป็นตัวแทนบริษัทค้าไม้ และเดินทางโดยเรือไปทำการติดต่อค้าขายต่าง ๆ เมื่อเดือนพฤศจิกายน พ.ศ. 2432 ในขณะที่นายยอดกำลังพักผ่อนอยู่บนเรือที่เมืองสวรรคโลก ก็ได้ถูกโจรเข้ามาปล้น ทำให้นายยอดถูกยิงที่เท้าทั้งสองข้าง และไม่สามารถทำงานต่อได้ หนังสือพิมพ์อเมริกันได้วิจารณ์ว่าเหตุการณ์นี้เป็น "การข่มเหงพลเมืองชาวอเมริกันที่พำนักอยู่ในกรุงเทพมหานคร" ในปี พ.ศ. 2434 นายยอดได้ขอรับเงินบำนาญจากรัฐบาลสหรัฐ ในฐานะที่เป็นพลเมืองอเมริกันและเป็นทหารผ่านศึก นายยอดจึงได้รับเงินบำนาญเดือนละ 12 ดอลลาร์
ในช่วงต้นปี พ.ศ. 2443 หลังจากกลับมาที่สยามเป็นเวลาประมาณ 30 ปี นายยอดก็ได้สมรส แต่ต่อมาก็เสียชีวิตด้วยโรคหัวใจในปีนั้นเอง ปัจจุบันศพของนายยอดถูกฝังอยู่ที่หลุมศพหมายเลย 720 ที่สุสานโปรเตสแตนต์ กรุงเทพมหานคร
เอกสารอาสาเข้าร่วมรบของนายยอด เมื่อ พ.ศ. 2405
ภาพวาดยุทธการที่เกตตีสเบิร์ก
จอนนี คิม

| จอนนี คิม |
| --- | --- |

เกิด: โจนาธาน ย็อง คิม  (1984-02-05) 5 กุมภาพันธ์ ค.ศ. 1984 (40 ปี) ลอสแอนเจลิส รัฐแคลิฟอร์เนีย สหรัฐ
สถานะ: ผู้สมัคร
สัญชาติ: อเมริกัน
ศิษย์เก่า: มหาวิทยาลัยแซนดีเอโก (วท.บ.) โรงเรียนแพทย์ฮาวาร์ด (พ.บ.)
อาชีพในอวกาศ
นักบินอวกาศนาซา
อาชีพปัจจุบัน: แพทย์
อาชีพก่อนหน้า: เนวีซีล
ยศ: นาวาตรี กองทัพเรือสหรัฐ
การคัดเลือก: กลุ่มนาซา 22
 
โจนาธาน ย็อง คิม (อังกฤษ: Jonathan Yong Kim) เป็นผู้สมัครนักบินอวกาศของนาซาในชั้นปี ค.ศ. 2017 เขาเป็นเนวีซีลสหรัฐที่ปฏิบัติการต่อสู้กว่า 100 ครั้ง เขาเป็นผู้ได้รับซิลเวอร์สตาร์และบรอนซ์สตาร์ (จากความกล้าหาญ) เขาสำเร็จการศึกษาระดับปริญญาด้านคณิตศาสตร์ที่จบการศึกษาระดับเกียรตินิยมอันดับหนึ่งจากมหาวิทยาลัยแซนดีเอโก และปริญญาเอกจากโรงเรียนแพทย์ฮาวาร์ด
ประวัติ

คิมเกิด 5 กุมภาพันธ์ ค.ศ. 1984 และเติบโตในลอสแอนเจลิส รัฐแคลิฟอร์เนีย เขาได้รับการฝึกฝนและปฏิบัติการในฐานะเนวีซีล เมื่อเสร็จสิ้นการต่อสู้กว่า 100 ครั้ง เขาได้รับซิลเวอร์สตาร์และบรอนซ์สตาร์ด้วยการต่อสู้อย่างกล้าหาญ ภายหลัง เขาสำเร็จการศึกษาด้านคณิตศาสตร์ที่มหาวิทยาลัยแซนดีเอโก และปริญญาทางการแพทย์จากโรงเรียนแพทย์ฮาวาร์ด แล้วเขาก็ได้รับเลือกให้เข้าร่วมกลุ่มนักบินอวกาศนาซา 22 ในปี ค.ศ. 2017
ชีวิตส่วนตัว

ความชื่นชอบของคิมคือการใช้เวลาอยู่กับครอบครัว, เป็นอาสาสมัครกับองค์กรทหารผ่านศึกที่ไม่หวังผลกำไร, การให้คำปรึกษาทางวิชาการ, การออกกำลังกาย และการเรียนรู้ทักษะใหม่ ๆ
การศึกษา

เขาสำเร็จการศึกษาจากโรงเรียนมัธยมแซนตามอนิกา รัฐแคลิฟอร์เนีย ในแซนตามอนิกา รัฐแคลิฟอร์เนีย ค.ศ. 2002 คิมได้รับปริญญาตรีด้านคณิตศาสตร์ด้วยเกียรตินิยมอันดับหนึ่งจากมหาวิทยาลัยแซนดีเอโกใน ค.ศ. 2012 นอกจากนี้เขายังได้รับปริญญาเอกแพทยศาสตร์จากโรงเรียนแพทย์ฮาวาร์ดใน ค.ศ. 2016 คิมเคยเข้ารับการฝึกงานด้านการแพทย์ที่หอพักแพทย์ฉุกเฉินในเครือฮาวาร์ด ณ โรงพยาบาลทั่วไปรัฐแมสซาชูเซตส์ และโรงพยาบาลหญิงบริกแฮม ในบอสตัน รัฐแมสซาชูเซตส์ เมื่อ ค.ศ. 2017
ประสบการณ์ทางทหาร

คิมสมัครเป็นทหารนาวีหลังจากสำเร็จการศึกษาจากโรงเรียนมัธยมแซนตามอนิกา หลังจากผ่านค่ายฝึกกองทัพเรือ คิมได้รายงานตัวต่อหน่วยทำลายใต้น้ำพื้นฐาน/น้ำ/ฟ้า/ฝั่ง (ซีล) โดยทำการฝึกที่โคโรนาโด รัฐแคลิฟอร์เนีย และสำเร็จการศึกษาจาก หน่วยทำลายใต้น้ำพื้นฐาน/น้ำ/ฟ้า/ฝั่ง/ซีล คลาส 247 หลังจากผ่านหลักสูตรซีล เขาได้รับมอบหมายให้เป็นผู้ดำเนินการปฏิบัติการพิเศษให้แก่ซีลทีมสาม เขาทำหน้าที่เป็นเสนารักษ์, พลซุ่มยิง, ต้นหน และคนชี้เกี่ยวกับปฏิบัติการรบกว่า 100 แห่ง ซึ่งครอบคลุมการแปรแถวสู่ตะวันออกกลางสองครั้งก่อนที่จะยอมรับโครงการการว่าจ้างของกองทัพเรือในปี ค.ศ. 2009 คิมได้รับมอบหมายจากหน่วยทหารนาวิกโยธินกำลังสำรอง (NROTC) เข้าสู่ทหารเหล่าแพทย์หลังจากสำเร็จการศึกษาจากมหาวิทยาลัยแซนดีเอโกในปี ค.ศ. 2012 จากนั้น ในช่วงเวลาที่เขาเลือกไปสู่โครงการอวกาศในเดือนมิถุนายน ค.ศ. 2017 คิมได้เป็นแพทย์ประจำตัวในเวชศาสตร์ฉุกเฉิน กับพันธมิตรด้านการดูแลสุขภาพที่โรงพยาบาลทั่วไปรัฐแมสซาชูเซตส์
ประสบการณ์นาซา

คิมเข้ารายงานตัวทำหน้าที่ในเดือนสิงหาคม ค.ศ. 2017 เพื่อเริ่มฝึกอบรมเป็นเวลาสองปีในฐานะนักบินอวกาศ เมื่อเสร็จสิ้น เขาจะได้รับมอบหมายหน้าที่ด้านเทคนิคในสำนักงานนักบินอวกาศ ในขณะที่เขากำลังรอการมอบหมายเที่ยวบิน
บำเหน็จและเกียรติประวัติ

ปฏิบัติการพิเศษสมาคมแพทย์ ค.ศ. 2006 แพทย์สงครามพิเศษกองทัพเรือแห่งปี; ผู้ได้รับทุนทิลแมน ค.ศ. 2012
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอนนี คิม
จอร์จ เลเซนบี

| จอร์จ เลเซนบี |
| --- | --- |
เลเซนบีเมื่อเดือนพฤศจิกายน ค.ศ. 2008 ในงานบิกแอปเปิลคอมิกคอนที่แมนแฮตตัน
เกิด: จอร์จ รอเบิร์ต เลเซนบี  (1939-09-05) 5 กันยายน ค.ศ. 1939 (85 ปี) โกลเบิร์น, นิวเซาท์เวลส์, ออสเตรเลีย
สัญชาติ: ออสเตรเลีย
อาชีพ: นักแสดง, นักศิลปะการต่อสู้, นายแบบ
ปีปฏิบัติงาน: ค.ศ. 1965–2003, ค.ศ. 2012–ปัจจุบัน
มีชื่อเสียงจาก: เจมส์ บอนด์ ใน 007 ยอดพยัคฆ์ราชินี
คู่สมรส: คริสตินา แกนเนตต์ (สมรส 1971; หย่า 1995) แพม ไชเวอร์ (สมรส 2002; หย่า 2011)
บุตร: 5
จอร์จ รอเบิร์ต เลเซนบี (อังกฤษ: George Robert Lazenby) เกิดวันที่ 5 กันยายน ค.ศ. 1939 เป็นนักแสดงและอดีตนายแบบชาวออสเตรเลีย เขาเป็นนักแสดงคนที่สองที่ได้แสดงเป็นสายลับอังกฤษ เจมส์ บอนด์ ในภาพยนตร์ชุดบอนด์โดยอีออนโปรดักชันส์ โดยเขาแสดงใน  007 ยอดพยัคฆ์ราชินี เพียงเรื่องเดียว ทำให้เป็นนักแสดงที่แสดงเป็นบอนด์น้อยที่สุด เมื่อเทียบนักแสดงคนอื่น ๆ ในภาพยนตร์ชุด เขายังเป็นนักแสดงที่อายุน้อยที่สุดที่ได้รับบทบอนด์ด้วยอายุ 29 ปี
เลเซนบีเริ่มต้นอาชีพของเขาด้วยการเป็นนายแบบ เมื่อเขาได้รับเลือกให้มาแทนที่ ฌอน คอนเนอรี นักแสดงบอนด์ดั้งเดิม เขาเคยแสดงแต่โฆษณาเท่านั้น เขาปฏิเสธที่จะกลับมาแสดงในภาพยนตร์บอนด์เรื่องต่อ ๆ มา และเลือกที่จะไล่ล่าอาชีพนักแสดงในภาพยนตร์ตลอดช่วงทศวรรษ 1970 ประกอบด้วย ยูนิเวอร์แซลโซลเจอร์ (1971), ฮูซอว์เฮอร์ดาย? (1972), เดอะชไรน์ออฟอัลติเมตบลิส (1974), เดอะแมนฟรอมฮ่องกง (1975) และ มหกรรมยำฮา หนังเพี้ยนบ้ารวมมิตร (1977) หลังจากที่อาชีพของเขาหยุดชะงักในช่วงเวลานี้ เขาจึงย้ายเข้าไปทำธุรกิจและลงทุนในอสังหาริมทรัพย์
ต่อมา เลเซนบีปรากฏตัวในบทบาทที่ล้อเลียนตัวละครเจมส์ บอนด์ เขาปรากฏตัวใน บีคัมมิงบอนด์ ภาพยนตร์ดรามากึ่งสารคดีของฮูลู ในปี ค.ศ. 2017 โดยเล่าเรื่องราวชีวิตของเขาและการแสดงเป็นบอนด์
ผลงาน

| --- | --- |
ชื่อเรื่อง: ปีที่ฉาย
Espionage in Tangiers: ค.ศ. 1966
On Her Majesty's Secret Service: ค.ศ. 1969
Universal Soldier: ค.ศ. 1971
Life and Legend of Bruce Lee: ค.ศ. 1973
The Last Days of Bruce Lee: ค.ศ. 1973
The Shrine of Ultimate Bliss: ค.ศ. 1974
The Man From Hong Kong (หรือ The Dargon Files): ค.ศ. 1975
A Queen's Ransom: ค.ศ. 1976
The Kentucky Fried Movie: ค.ศ. 1977
Bruce Lee, The Legend: ค.ศ. 1977
Game of Death: ค.ศ. 1978
Death Dimension: ค.ศ. 1978
Saint Jack: ค.ศ. 1979
The Nude Bomb: ค.ศ. 1980
Master Ninja: ค.ศ. 1984
Never Too Young to Die: ค.ศ. 1986
The Evil Inside: ค.ศ. 1992
Emmanuelle's Secret: ค.ศ. 1992
Emmanuelle's Revenge: ค.ศ. 1992
Emmanuelle's Perfume: ค.ศ. 1992
Emmanuelle's Magic: ค.ศ. 1992
Gettysburg: ค.ศ. 1993
Yu Yu Hakusho (พากย์เสียงภาษาอังกฤษให้ เพราะเป็นการ์ตูน): ค.ศ. 1993
Emmanuelle's Love: ค.ศ. 1993
Emmanuelle in Venice: ค.ศ. 1993
Emmanuelle Forever: ค.ศ. 1993
Four Dogs Playing Poker: ค.ศ. 2000
Spider's Web: ค.ศ. 2001
Winter Break (หรือ Sheer Bliss): ค.ศ. 2003
จอร์แดน บาวเวอรี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  จอร์แดน นาแทเนียล บาวเวอรี
วันเกิด:   (1991-07-02) 2 กรกฎาคม ค.ศ. 1991 (33 ปี)
สถานที่เกิด:  นอตติงแฮม อังกฤษ
ส่วนสูง:  1.85 m (6 ft 1 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  แอสตันวิลลา
หมายเลข:  21
สโมสรเยาวชน
:  ดาร์บีเคาน์ตี
2007–2008:  เชสเตอร์ฟีลด์
สโมสรอาชีพ*
| ปี |  ทีม |  ลงเล่น |  (ประตู) |
| 2008–2012 |  เชสเตอร์ฟีลด์ |  83 |  (10) |
| 2009–2010 |  → แบร์โรว์ (ยืมตัว) |  4 |  (0) |
| 2012– |  แอสตันวิลลา |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15:37, 18 พฤศจิกายน 2012 (UTC)
จอร์แดน นาแทเนียล บาวเวอรี (อังกฤษ: Jordan Nathaniel Bowery) เกิดเมื่อวันที่ 2 กรกฎาคม ค.ศ. 1991 เป็นนักฟุตบอลชาวอังกฤษ ปัจจุบันได้ลงเล่นให้กับสโมสรฟุตบอลแอสตันวิลลาในตำแหน่งกองหน้า
จอร์จ แซนเดอส์

| จอร์จ แซนเดอส์ |
| --- | --- |
แซนเดอส์เมื่อปี 1972
เกิด: จอร์จ เฮนรี แซนเดอส์ 3 กรกฎาคม ค.ศ. 1906(1906-07-03) เซนต์ปีเตอส์เบิร์ก จักรวรรดิรัสเซีย
เสียชีวิต: 25 เมษายน ค.ศ. 1972(1972-04-25) (65 ปี) กัสเต็ลย์ดาแฟ็ลส์ บาร์เซโลนา รัฐสเปน
ศิษย์เก่า: วิทยาลัยเทคนิคแมนเชสเตอร์
อาชีพ: นักแสดง นักร้อง นักเขียน
ปีปฏิบัติงาน: 1929–1972
คู่สมรส: ซูเซิน ลาร์สัน (สมรส 1940; หย่า 1949) ซา ซา กาบอร์ (สมรส 1949; หย่า 1954) เบนิตา ฮูม (สมรส 1959; เสียชีวิต 1967) แม็กดา กาบอร์ (สมรส 1970; หย่า 1971)
คู่รัก: ลอแรน แชเนล (1968–1972)
ญาติ: ทอม คอนเวย์ (พี่ชาย)
จอร์จ เฮนรี แซนเดอส์ (อังกฤษ: George Henry Sanders; 3 กรกฎาคม ค.ศ. 1906 – 25 เมษายน ค.ศ. 1972) เป็นนักแสดงและนักร้องชาวบริติชที่มีช่วงอาชีพยาวนานกว่า 40 ปี สำเนียงภาษาอังกฤษแบบชนชั้นสูงและเสียงทุ้มที่นุ่มนวล มักทำให้เขาได้แสดงเป็นตัวละครที่มีความซับซ้อนและเป็นวายร้ายอยู่บ่อยครั้ง เขาเป็นที่จดจำจากบทแจ็ก ฟาเวลล์ ในเรื่อง รีเบกกา (1940), สก็อตต์ ฟอลเลียต ในเรื่อง ฟอร์รินคอร์สปอนเดนต์ (1940), ซาแรนแห่งกาซา ในเรื่อง แซมซันแอนด์เดไลลาห์ (1949) อันเป็นภาพยนตร์ที่ได้รับความนิยมแห่งปี, เอดิสัน เดวิตต์ ในเรื่อง วิมานลวง (1950, ซึ่งทำให้เขาได้รับรางวัลออสการ์), เซอร์ ไบรอัน เดอ บัวส์-กีลแบร์ ในเรื่อง ไอแวนโฮ (1952), ริชาร์ดใจสิงห์ ในเรื่อง คิงริชาร์ดแอนด์ครูเซเดอส์ (1954), มิสเตอร์ฟรีซ ในซีรีส์เรื่อง แบทแมน และให้เสียงเป็นเชียร์คาน ในภาพยนตร์ของดิสนีย์เรื่อง เมาคลีลูกหมาป่า (1967)
แซนเดอส์มีดวงดาวอยู่บนฮอลลีวูดวอล์กออฟเฟมสองดวง สำหรับวงการภาพยนตร์ที่ 1636 ไวน์สตรีต และสำหรับวงการโทรทัศน์ที่ 7007 ฮอลลีวูดบูเลวาร์ด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอร์จ แซนเดอส์
จอร์จ แซนเดอส์ ที่อินเทอร์เน็ตมูวีเดตาเบส
| ด ค กรางวัลออสการ์ สาขานักแสดงสมทบชายยอดเยี่ยม |
| --- | --- |
1936–1940:  วอลเตอร์ เบรนแนน (1936)  โจเซฟ ไชลด์เคราท์ (1937)  วอลเตอร์ เบรนแนน (1938)  ทอมัส มิตเชลล์ (1939)  วอลเตอร์ เบรนแนน (1940) 
1941-1960:  ดอนัลด์ คริสป์ (1941)  แวน เฮฟลิน (1942)  ชาลส์ โคเบิร์น (1943)  แบร์รี ฟิตซ์เจอรัลด์ (1944)  เจมส์ ดันน์ (1945)  แฮโรลด์ รัสเซลล์ (1946)  เอ็ดมันด์ เกว็นน์ (1947)  วอลเตอร์ ฮัสตัน (1948)  ดีน แจกเกอร์ (1949)  จอร์จ แซนเดอส์ (1950)  คาร์ล มัลเดน (1951)  แอนโทนี ควินน์ (1952)  แฟรงก์ ซินาตรา (1953)  เอ็ดมันด์ โอไบรอัน (1954)  แจ็ก เลมมอน (1955)  แอนโทนี ควินน์ (1956)  เรด บัตตันส์ (1957)  เบิร์ล ไอฟส์ (1958)  ฮิว กริฟฟิท (1959)  ปีเตอร์ อุสตีนอฟ (1960) 
1961–1980:  จอร์จ ชาคีริส (1961)  เอ็ด เบ็กลีย์ (1962)  เมลวิน ดักลาส (1963)  ปีเตอร์ อุสตีนอฟ (1964)  มาร์ติน บอลซัม (1965)  วอลเตอร์ แมตทาว (1966)  จอร์จ เคนเนดี (1967)  แจ็ก อัลเบิร์ตสัน (1968)  กิก ยัง (1969)  จอห์น มิลส์ (1970)  Ben Johnson (1971)  โจเอล เกรย์ (1972)  จอห์น เฮาส์แมน (1973)  โรเบิร์ต เดอ นิโร (1974)  George Burns (1975)  เจสัน โรบาดส์ (1976)  เจสัน โรบาดส์ (1977)  คริสโตเฟอร์ วอลเคน (1978)  เมลวิน ดักลาส (1979)  ทีโมธี ฮัตตัน (1980) 
1981–2000:  จอห์น กีลกุด (1981)  หลุยส์ กอสเซ็ตต์ จูเนียร์ (1982)  แจ็ก นิโคลสัน (1983)  ฮัง โงร์ (1984)  ดอน อะมีชี (1985)  ไมเคิล เคน (1986)  ฌอน คอนเนอรี (1987)  เควิน ไคลน์ (1988)  เดนเซล วอชิงตัน (1989)  โจ เพชชี (1990)  แจ็ก พาแลนซ์ (1991)  จีน แฮกแมน (1992)  ทอมมี่ ลี โจนส์ (1993)  มาร์ติน แลนเดา (1994)  เควิน สเปซีย์ (1995)  คิวบา กูดิง จูเนียร์ (1996)  โรบิน วิลเลียมส์ (1997)  เจมส์ โคเบิร์น (1998)  ไมเคิล เคน (1999)  เบนีเซียว เดล โตโร (2000) 
2001–ปัจจุบัน:  จิม บรอดเบนต์ (2001)  คริส คูเปอร์ (2002)  ทิม ร็อบบินส์ (2003)  มอร์แกน ฟรีแมน (2004)  จอร์จ คลูนีย์ (2005)  อลัน อาร์คิน (2006)  ฆาบิเอร์ บาร์เดม (2007)  ฮีธ เลดเจอร์ (2008)  คริสตอฟ วอลซ์ (2009)  คริสเตียน เบล (2010)  คริสโตเฟอร์ พลัมเมอร์ (2011)  คริสท็อฟ วัลทซ์ (2012)  จาเรด เลโท (2013)  เจ. เค. ซิมมอนส์ (2014)  มาร์ก ไรแลนซ์ (2015)  มาเฮอร์ชาลา อาลี (2016)  แซม ร็อกเวลล์ (2017)  มาเฮอร์ชาลา อาลี (2018)  แบรด พิตต์ (2019)  แดเนียล คาลูยา (2020)  ทรอย คอตเซอร์ (2021)  กวาน เก๊ ฮวี (2022)  รอเบิร์ต ดาวนีย์ จูเนียร์ (2023)
จอร์แดน ไนต์

นักดนตรี
จอร์แดน เนเธเนียล มาร์เซล ไนต์ (อังกฤษ: Jordan Nathaniel Marcel Knight) เกิดเมื่อวันที่ 17 พฤษภาคม ค.ศ. 1970 เป็นนักร้อง-นักแสดงชาวอเมริกัน เป็นที่รู้จักในฐานะนักร้องนำวงบอยแบนด์ที่ชื่อ นิวคิดส์ออนเดอะบล็อก (NKOTB) ที่โด่งดังในคริสต์ทศวรรษ 1980-1990 เขามีสไตล์การร้องในลักษณะ ฟอลเซตโต ที่ได้รับอิทธิพลมาจาก เดอะสไตลิสติกส์ หลังจากนิวคิดส์ออนเดอะบล็อกแตกวงแล้ว จอร์แดนทำผลงานเดี่ยว ออกซิงเกิลติดท็อป 40 อยู่ 4 เพลง เพลงดังที่สุดคือเพลง "Give It To You" ออกในปี 1999 แต่หลังจากนั้นเขาก็ไม่มีเพลงติดชาร์ตบิลบอร์ดฮอต 100 อีกเลย จอร์แดนมีผลงานสตูดิโออัลบั้ม 2 ชุด อัลบั้มรีมิกซ์ 1 ชุด และอีพี  1 ชุด
จอร์จ ออร์เวลล์

| จอร์จ ออร์เวลล์ |
| --- | --- |

เกิด: เอริก อาร์เธอร์ แบลร์ 25 มิถุนายน 2446 โมติฮารี, เขตเบงกอล, บริติชอินเดีย
เสียชีวิต: 21 มกราคม 2493 (46 ปี) ลอนดอน อังกฤษ
สุสาน: โบสถ์ออลเซนต์ส หมู่บ้านซัตตันกูร์เตเนย์ อังกฤษ
ศิษย์เก่า: วิทยาลัยอีตัน
อาชีพ: นักเขียนนวนิยาย นักเขียนความเรียง นักข่าว นักวิจารณ์วรรณกรรม
พรรคการเมือง: พรรคแรงงานอิสระ (ตั้งแต่ 2481)
คู่สมรส: เอลิลีน โอชอจห์เนสซี (สมรส พ.ศ. 2479; เสียชีวิต พ.ศ. 2488) โซเนีย บราวน์เนลล์ (สมรส พ.ศ. 2492)
บุตร: ริชาร์ด แบลร์
อาชีพนักเขียน
นามปากกา: จอร์จ ออร์เวลล์
แนว: ดิสโทเปีย roman à clef เสียดสี
หัวข้อs: การต่อต้านลัทธิฟาสซิสต์ การต่อต้านลัทธิสตาลิน อนาธิปไตย สังคมนิยมประชาธิปไตย การวิจารณ์วรรณกรรม วารสารศาสตร์ และการโต้เถียง
ช่วงปีที่ทำงาน: 2471–2493
 
ลายมือชื่อ

เอริก อาร์เธอร์ แบลร์ (อังกฤษ: Eric Arthur Blair) (25 มิถุนายน พ.ศ. 2446 - 21 มกราคม พ.ศ. 2493) หรือชื่อที่รู้จักกันในนามปากกาของเขาว่า จอร์จ ออร์เวลล์ (อังกฤษ: George Orwell) เป็นนักเขียนนวนิยาย นักเขียนความเรียง นักข่าว และนักวิจารณ์ชาวอังกฤษ นอกจากจะเป็นนักวิจารณ์ด้านการเมืองและวัฒนธรรมแล้ว ออร์เวลล์ยังเป็นนักเขียนความเรียงที่มีผู้ชื่นชมมากที่สุดคนหนึ่งในคริสต์ศตวรรษที่ 20  อย่างไรก็ตามเขาเป็นที่รู้จักจากนวนิยายสองเรื่องที่เขาเขียนช่วงท้ายทศวรรษ 1940 ชื่อ แอนิมัลฟาร์ม (Animal Farm) ซึ่งเป็นนิยายล้อเลียนการเมือง (มีการนำไปสร้างเป็นภาพยนตร์การ์ตูนในภายหลังด้วย) และ หนึ่งเก้าแปดสี่  (1984) ซึ่งกล่าวถึงดิสโทเปียที่มีการรวบอำนาจเบ็ดเสร็จได้อย่างเห็นภาพ จนกระทั่งมีการใช้คำว่า แบบออร์เวลล์ เพื่อใช้เรียกระบบระบบรวบอำนาจเบ็ดเสร็จในการครอบงำความคิด
ผลงาน > นวนิยาย

Down and Out in Paris and London (1933)
พม่ารำลึก (1934)
A Clergyman's Daughter (1935)
Keep the Aspidistra Flying (1936)
The Road to Wigan Pier (1937)
Homage to Catalonia (1938)
Coming Up for Air (1939)
แอนิมัลฟาร์ม (1945)
หนึ่ง-เก้า-แปด-สี่ (1949)
ผลงาน > สารคดี

"A Hanging" (1931)
"Shooting an Elephant" (1936)
"Inside the Whale" (1940)
"The Lion and The Unicorn: Socialism and the English Genius" (1941)
"The Art of Donald McGill" (1941)
"Politics and the English Language" (1946)
"Why I Write" (1946)
"Such" (1946)
แหล่งข้อมูลอื่น

รวบรวมผลงานของ จอร์จ ออร์เวลล์ เก็บถาวร 2005-07-16 ที่ เวย์แบ็กแมชชีน (อังกฤษ)
จอร์แดน สเปนซ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  จอร์แดน เจมส์ สเปนซ์
เกิด:   (1990-05-24) 24 พฤษภาคม ค.ศ. 1990 (34 ปี)
เกิดที่:  วูดฟอร์ด, ลอนดอน ประเทศอังกฤษ
สูง:  1.91 เมตร (6 ฟุต 3 นิ้ว)
ตำแหน่ง:  กองหลัง
ข้อมูลสโมสร
สโมสรปัจจุบัน:  อิปสวิช ทาวน์
หมายเลข:  12
ชุดเยาวชน
2004–2008:  เวสต์แฮม ยูไนเต็ด
ชุดใหญ่*
| ปี |  ทีม |  ลงเล่น† |  (ประตู)† |
| 2008–2014 |  เวสต์แฮม ยูไนเต็ด |  7 |  (0) |
| 2008–2009 |  → เลย์ตัน โอเรียนท์ (ยืมตัว) |  20 |  (0) |
| 2009 |  → สคันทอร์ป ยูไนเต็ด (ยืมตัว) |  9 |  (0) |
| 2011 |  → บริสตอล ซิตี (ยืมตัว) |  11 |  (0) |
| 2011–2012 |  → บริสตอล ซิตี (ยืมตัว) |  10 |  (0) |
| 2013 |  → เชฟฟีลด์ เวนส์เดย์ (ยืมตัว) |  4 |  (0) |
| 2013–2014 |  → มิลตัน คีนส์ ดอนส์ (ยืมตัว) |  10 |  (1) |
| 2014 |  → มิลตัน คีนส์ ดอนส์ (ยืมตัว) |  19 |  (1) |
| 2014–2016 |  มิลตัน คีนส์ ดอนส์ |  71 |  (0) |
| 2017– |  อิปสวิช ทาวน์ |  64 |  (4) |
ทีมชาติ‡
| 2005–2006 |  England U16 |  6 |  (0) |
| 2005–2007 |  England U17 |  30 |  (2) |
| 2007–2008 |  England U18 |  2 |  (0) |
| 2007–2009 |  England U19 |  9 |  (0) |
| 2011 |  อังกฤษ U21 |  1 |  (0) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 07:49, 10 May 2010 (UTC).  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 02:27, 22 July 2009 (UTC)
จอร์แดน เจมส์ สเปนซ์ (อังกฤษ: Jordan James Spence, เกิดเมื่อวันที่ 24 พฤษภาคม ค.ศ. 1990) เป็นนักฟุตบอลชาวอังกฤษ ปัจจุบันเล่นให้กับสโมสรฟุตบอลอิปสวิชทาวน์
จอน แฟลนากัน

| 0 | 1 | 2 | 3 |
| --- | --- | --- | --- |
 ฟลานาแกนเล่นให้กับเรนเจอส์ในปี ค.ศ. 2018
ข้อมูลส่วนตัว
ชื่อเต็ม:  จอน แพทริก แฟลนากัน
วันเกิด:   (1993-01-01) 1 มกราคม ค.ศ. 1993 (31 ปี)
สถานที่เกิด:  ลิเวอร์พูล ประเทศอังกฤษ
ส่วนสูง:  5 ft 11 in (1.81 m)
ตำแหน่ง:  ฟุลแบ็ก
สโมสรเยาวชน
0000–2010:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 2010–2018 |  ลิเวอร์พูล |  40 |  (1) |
| 2016–2017 |  → เบิร์นลีย์ (ยืมตัว) |  6 |  (0) |
| 2018 |  → โบลตันวอนเดอเรอส์ (ยืมตัว) |  9 |  (0) |
| 2018–2020 |  เรนเจอส์ |  21 |  (0) |
| 2020–2021 |  Charleroi |  0 |  (0) |
| 2021–2022 |  HB Køge |  4 |  (0) |
| รวม |   |  80 |  (1) |
ทีมชาติ
| 2011 |  อังกฤษ 19 ปี |  1 |  (0) |
| 2013 |  อังกฤษ 20 ปี |  1 |  (0) |
| 2011 |  อังกฤษ 21 ปี |  3 |  (0) |
| 2014 |  อังกฤษ |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
จอน แพทริก แฟลนากัน (อังกฤษ: Jon Patrick Flanagan) เกิดเมื่อวันที่ 1 มกราคม ค.ศ. 1993 เป็นอดีตนักฟุตบอลชาวอังกฤษ เกิดในเมืองลิเวอร์พูล เล่นในตำแหน่งแบ็กขวา ลงเล่นนัดแรกให้ลิเวอร์พูลในนัดที่ลิเวอร์พูลชนะแมนเชสเตอร์ซิตี 3-0 ที่สนามแอนฟีลด์ ซึ่งขณะนั้นเขามีอายุได้ 18 ปี
สโมสรอาชีพ > ลิเวอร์พูล > ฤดูกาล 2013-14

ในวันที่ 2 พฤศจิกายน ค.ศ. 2013 แฟลนากัน ลงสนามเป็นตัวจริงในพรีเมียร์ลีกนัดแรกในรอบ 18 เดือน ในนัดที่ ลิเวอร์พูล บุกไปเยือนที่ เอมิเรตส์สเตเดียม เจอกับ อาร์เซนอล ต่อมา ในวันที่ 15 ธันวาคม ค.ศ. 2013 แฟลนากัน ทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ ทอตนัมฮอตสเปอร์ ที่ไวต์ฮาร์ตเลน 5-0
สโมสรอาชีพ > ลิเวอร์พูล > ฤดูกาล 2015-16

ในเดือนธันวาคม ค.ศ. 2015 แฟลนากัน กลับมาซ้อมกับเพื่อนร่วมทีมได้อีกครั้ง ต่อมา ในวันที่ 20 มกราคม ค.ศ. 2016 เอฟเอคัพ รอบสาม นัดรีเพลย์ แฟลนากัน กลับมาลงสนามนัดแรกให้กับ ลิเวอร์พูล ในรอบ 18 เดือน โดยลงสนามเป็นตัวสำรองแทน คอนเนอร์ แรนดอลล์ ในนัดที่ ลิเวอร์พูล เปิดสนามแอนฟีลด์เอาชนะ เอ็กซิเตอร์ซิตี 3-0 ช่วยให้ ลิเวอร์พูล ผ่านเข้ารอบสี่ เอฟเอคัพ ได้สำเร็จ ต่อมา ในวันที่ 26 มกราคม ค.ศ. 2016 ฟุตบอลลีกคัพ รอบรองชนะเลิศ นัดที่สอง แฟลนากัน ลงสนามเป็นตัวจริงนัดแรกโดยลงสนามถึง 105 นาที ในนัดที่ ลิเวอร์พูล เปิดสนามแอนฟีลด์พ่ายแพ้ สโตกซิตี 0-1 รวมผลสองนัดเสมอกัน 1-1 ทำให้ต้องตัดสินในการยิงจุดโทษ ก่อนที่ ลิเวอร์พูล เอาชนะ สโตกซิตี ในการยิงจุดโทษ 6-5 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 18 มีนาคม ค.ศ. 2016 แฟลนากัน ตัดสินใจต่อสัญญาระยะยาวกับสโมสรลิเวอร์พูลถึงปี 2019
ในวันที่ 20 มีนาคม ค.ศ. 2016 แฟลนากัน สวมปลอกแขนกัปตันทีมลิเวอร์พูลแทน จอร์แดน เฮนเดอร์สัน ที่เป็นตัวสำรอง ในนัดที่ ลิเวอร์พูล พ่ายแพ้ เซาแทมป์ตัน ที่เซนต์แมรีส์สเตเดียม 2-3
สถิติ > สโมสร

| สโมสร | สโมสร> ฤดูกาล | ลีก | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ลิเวอร์พูล | 2010–11 | พรีเมียร์ลีก | 7 | 0 | 0 | 0 | 0 | 0 | 0 | 0 | 7 | 0 |
| ลิเวอร์พูล | 2011–12 | พรีเมียร์ลีก | 5 | 0 | 1 | 0 | 2 | 0 | 0 | 0 | 8 | 0 |
| ลิเวอร์พูล | 2012–13 | พรีเมียร์ลีก | 0 | 0 | 1 | 0 | 0 | 0 | 1 | 0 | 2 | 0 |
| ลิเวอร์พูล | 2013–14 | พรีเมียร์ลีก | 23 | 1 | 2 | 0 | 0 | 0 | 0 | 0 | 25 | 1 |
| ลิเวอร์พูล | 2014–15 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 |
| ลิเวอร์พูล | 2015–16 | พรีเมียร์ลีก | 5 | 0 | 2 | 0 | 1 | 0 | 0 | 0 | 8 | 0 |
| ลิเวอร์พูล | 2017–18 | พรีเมียร์ลีก | 0 | 0 | 0 | 0 | 1 | 0 | 0 | 0 | 1 | 0 |
| ลิเวอร์พูล | รวม | รวม | 40 | 1 | 6 | 0 | 4 | 0 | 1 | 0 | 51 | 1 |
| เบิร์นลีย์ (ยืมตัว) | 2016–17 | พรีเมียร์ลีก | 6 | 0 | 3 | 0 | 1 | 0 | — | — | 10 | 0 |
| โบลตันวอนเดอเรอส์ (ยืมตัว) | 2017–18 | แชมเปียนชิป | 9 | 0 | — | — | — | — | — | — | 9 | 0 |
| เรนเจอส์ | 2018–19 | สกอตติชพรีเมียร์ชิป | 16 | 0 | 1 | 0 | 2 | 0 | 11 | 0 | 30 | 0 |
| เรนเจอส์ | 2019–20 | สกอตติชพรีเมียร์ชิป | 5 | 0 | 0 | 0 | 0 | 0 | 4 | 0 | 9 | 0 |
| เรนเจอส์ | รวม | รวม | 21 | 0 | 1 | 0 | 2 | 0 | 15 | 0 | 39 | 0 |
| Rangers U20 | 2019–20 | — | — | — | — | — | — | — | 1 | 0 | 1 | 0 |
| Charleroi | 2020–21 | Belgian First Division A | 0 | 0 | 0 | 0 | — | — | — | — | 0 | 0 |
| HB Køge | 2021–22 | Danish 1st Division | 4 | 0 | 0 | 0 | — | — | — | — | 4 | 0 |
| รวมทั้งหมด | รวมทั้งหมด | รวมทั้งหมด | 80 | 1 | 10 | 0 | 6 | 0 | 17 | 0 | 113 | 1 |
1 2  Appearance(s) in UEFA Europa League
↑  Appearance in Scottish Challenge Cup
สถิติ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อังกฤษ | 2014 | 1 | 0 |
| รวม | รวม | 1 | 0 |
เกียรติประวัติ > สโมสร

ลิเวอร์พูล
ฟุตบอลลีกคัพ: 2011–12
แหล่งข้อมูลอื่น

Official Liverpool profile
LFC History Profile
สถิติของ John Flanagan ที่ Soccerbase
ESPN Soccernet Profile เก็บถาวร 2012-10-26 ที่ เวย์แบ็กแมชชีน
จอน แฟลนากัน – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลเรนเจอส์  |
| --- | --- |
 1 McGregor  2 Tavernier (c)  4 Edmundson  5 Helander  6 Goldson  7 Murphy  8 Jack  9 ดียาโล  10 เดวิส  11 Ojo  12 Firth  13 Foderingham  16 Halliday  17 Aribo  18 Kamara  19 Katić  20 Morelos  22 Jones  23 Docherty  24 Stewart  25 Polster  29 King  31 Barišić  32 Hastie  33 Barjonas  35 Grezda  37 Arfield  44 Wilson  45 Atakayi  48 Houston  50 Rudden  51 Mayo  64 McPake  Barker  ผู้จัดการ: ฟัน โบรงก์ฮอสต์